Source: https://podnikanie.zariadim.sk/?p=4&theme=69
Timestamp: 2019-07-18 08:46:01+00:00

Document:
Referencie (1277)
Dodávatelia (520)
Dodávatelia (520})
Prečo nie sme dopytový portál, ale rezervačný systém. 20 dôvodov prečo sme začali podnikať (7)
V uplynulých desaťročiach sa ľudia pri výbere dodávateľa mnohokrát spoliehali na odporúčané kontakty svojich známych. Neskôr to boli inzeráty v telefónnych zoznamoch a nakoniec nové médium internet. Tento nový a najrýchlejší komunikačný prostriedok sa uplatňuje hlavne v dobe, keď je najvyššia migrácia obyvateľstva z vidieka do miest a zároveň zaznamenávame prudký nárast nových typov služieb. Dnes stačí zadať do vyhľadávača heslovitú otázku: napr. elektrikár Bratislava Ružinov. A potom zo zoznamu kontaktov vyhľadať telefónne čísla a kontakty na dodávateľov, až kým nenájdeme toho správneho. Väčšina ľudí sa uspokojí s kontaktmi na začiatku zoznamu a tak najviac nových zákaziek získavajú práve dodávatelia, ktorí majú svoje miesto predplatené. Ale aj tento trend sa čoskoro zmení. Na internete sa stávajú čoraz populárnejšie dopytové portály, ktorých hlavnou úlohou je, že zákazník nemusí svoju požiadavku opakovať 5-krát, kým nájde správneho dodávateľa. Stačí, že ju napíše raz formou akéhosi inzerátu. Následne ho dodávatelia sami oslovujú so svojimi ponukami mailom alebo telefonicky. Prečo sa teda tento systém teší čoraz väčšej obľube? Pretože neraz zákazníkovi ušetrí nemalé prostriedky a často znamená aj úsporu času. Zákazníci sa dostávajú do popredia a môžu si vyberať z viacerých ponúk. Tento systém však má aj viaceré nedostatky a to hlavne keď jediným vyhľadávacím kritériom je cena, a výhercovia súťaží sa často stávajú anonymné firmy s najlacnejšou ponukou. Veľa menších slovenských dodávateľov radšej úplne odmieta tento spôsob výberu, pretože ho vnímajú ako nevýhodný nástroj, na ktorom iba strácajú čas na zákazky, na ktorých sa ani nedá zarobiť. V zariadim.sk sme vytvorili ešte ďalšiu úroveň komunikácie medzi zákazníkom a dodávateľom. V prvom rade sa zameriavame na to, aby sme o dodávateľoch vedeli čo najviac a pomohli sme práve tým kvalitným dodávateľom vyniknúť na trhu. Teraz sme navyše túto službu rozšírili o vytvorenie zákaziek. Zákazníci tak môžu pozvať na svoju zákazku dodávateľa, ktorého práca sa im páči, alebo môžu "iba" zverejniť svoju zákazku a tak začať výberové konanie. Jednotlivé zákazky je možné vyhľadávať podľa lokality a typu práce a dodávatelia tak môžu priamo reagovať svojou konkrétnou ponukou na prácu. Zákazníci u nás majú následne na jednom mieste združené ponuky od dodávateľov a zároveň si môžu preveriť ich kvalitu. My sme presvedčení, že cena má byť férová! Prvoradé je však to, aby dodávateľ svoju prácu odviedol svedomite a odborne. A v neposlednom rade popri týchto atribútoch naši zákazníci hodnotia aj úroveň komunikácie s dodávateľom. Dodávatelia, ktorí chcú reagovať na ponuky musia byť zaregistrovaní, aby si zákazník mohol prečítať ich referencie, odporúčania od iných zákazníkov alebo si prezrieť fotografie ukutočnených projektov vo fotogralérii. Takto informovaný zákazník sa dokáže rýchlejšie rozhodnúť a celý výberový proces sa enormne skráti a zjednoduší. Vytvorte si u nás profil už dnes a reagujte na zákazky vašich budúcich zákazníkov. Čítajte viac dôvodov, prečo sme začali podnikať: Hľadáme kvalitné kontakty (1) Zákazník chce s Vami komunikovať. Ste pripravení? (2) Kedy si zákazníci radi priplatia, alebo ako nebyť najlacnejší (3) Viete, či sú zákazníci spokojní? (4) Aj malá firma môže mať dobrý marketing (5) Prečo záleží na kvalite komunikácie? (6)
07.03.20139709
Prečo záleží na kvalite komunikácie?
Vo svete je úplne bežná vec, že predavač je k zákazníkom milý a ústretový, ale na Slovensku na to mnohí nie sú zvyknutí. Len málo dodávateľov si dá záležať na tom, ako so zákazníkmi komunikuje a len zlomok z nich sa úprimne zaujíma o to, čo zákazník požaduje a hľadá. Ako komunikujete, tak si vás zákazník zapamätá Pri mojich stretnutiach s cudzincami na Slovensku ma vždy najviac prekvapí práve kontrast medzi tým, ako veľmi nás Slovákov pozitívne vnímajú. Hovoria, že sme milí, priateľskí a srdeční národ, ale keď sa pozeráme na tieto isté atribúty z pohľadu kvality služieb a starostlivosti o zákazníkov, tak to proste nefunguje. Len minimum dodávateľov myslí na to, že vzťah so zákazníkom nie je len o dodaní služby, ale aj o komunikácii. Zmeniť prístup znamené zmeniť podnikanie V minulosti sme v obchodoch nemali predavačky, ale podávačky. A že keď sme si domov zavolali pána majstra, tak sme sa my zákazníci museli snažiť, aby k nám prišiel a nie naopak. Isté je, že v čase krízy sa pozície zákazníka a dodávateľa zmenia hlavne z pohľadu dodávateľa a preto je dôležité na prístupe k zákazníkovi zapracovať. Teraz nastal ten najlepší čas na zmenu! Prichádza doba, keď si zákazník bude vyberať, od koho si službu kúpi alebo nekúpi. Komunikácia je často kľúčovým aspektom toho, či si zákazník chce službu objednať. Postupne sa v jednotlivých oblastiach služieb rozrastá konkurencia, čím vzniká aj zdravá rivalita. Časy, keď zákazník nemal na výber sú dávno preč, dokonca aj v malých mestách či na dedinách. Zákazník si bude vždy vyberať, stačí len zaistiť, že si vyberie vás! Ja osobne som mal pri výstavbe rodinného domu asi šťastie na dodávateľov. Možno za to, že si vyberám ľudí aj podľa toho ako mi rozumejú. Som rád, keď si za svojou prácou stoja a tak to vedia aj povedať. Ale párkrát sa mi stalo, že som dospel do štádia, keď som si povedal: "Tak, tohto dodávateľa už nikdy viac neoslovím". Pamätám si presne príklad, kde som na novom dome musel vymeniť dve okenné tabule a subdodávateľ, ktorý ich priniesol namiesto záujmu predať mi tovar naviac, sa rozčuľoval ako sa nový výrobok nedá zohnať a prečo to chcem meniť. Až mi odľahlo, keď som ho poslal preč a za týždeň prišiel nový dodávateľ, pre ktorého to nebol problém. Jeho okná sadli medzi tie ostatné bez problémov, práve vďaka jeho snahe o kvalitu výsledku práce. Tomu prvému už nikdy nezavolám, toho druhého komukoľvek odporučím. Verní zákazníci sa vracajú a prinesú nových Často od známych, ale aj zákazníkov počúvam podobný príbeh, ako sa stretli len s arogantnosťou, nezáujmom alebo neslušnou komunikáciu, ktorá ich od nákupu odradila. A preto práve tu vidíme obrovskú príležitosť ako sa odlíšiť od narastajúcej konkurencie a stať sa dodávateľom, ku ktorému sa zákazníci radi vracajú. Možno ste si všimli, ale presne týmto trendom sa v súčasnosti venujú aj tie najväčšie obchodné reťazce. Úplne neznáma pokladníčka vás začala zdraviť, usmieva sa, nezabudne poďakovať za nákup a popriať pekný deň. Nevrátili by ste sa a neurobili ďalší nákup? Dôvod prečo to robia je jednoducho ten, že to naozaj funguje. Malí podnikatelia však majú oproti nim jednu obrovskú výhodu. Dodávateľom služby sú práve oni. A tak je budovanie vzťahu so zákazníkom omnoho osobnejšie a taká môže byť aj lojalita takéhoto zákazníka. Tipy pre lepšiu komunikáciu: 1. Pri prvom stretnutí so zákazníkom nezabudnite na pozdrav, úsmev, poďakovanie a zdvorilý prejav. 2. Ak uvidíte, že je zákazník bezradný, najprv sa ho opýtajte na jeho priania, až potom hľadajte príležitosť pre predaj. 3. Keď vidíte, že zákazník o niektorú službu nemá záujem, neponúkajte ju zase rovnakým spôsobom. Počkajte je možné, že keď ju ponúknete neskôr alebo iným spôsobom, tak môže mať pre neho väčší význam. 4. Sila vašej komunikácie sa prejaví hlavne vtedy, keď nastane nejaký problém. Vašou výhrou bude, keď problém zminimalizujete a vyriešite/odstránite. Spokojný zákazník neutečie. 5. Zákazník nemusí mať vždy pravdu, ale vy zostanete kvalitný dodávateľ, keď si zákazník bude myslieť, že on mal pravdu a že ste pre neho našli rozumné riešenie. 6. Keď je zákazník vyslovene zlý, vždy sa zamyslite, akú cenu to má pre vás a keď to nestojí za to, nebojte sa odporučiť konkurenciu. My v zariadim.sk vieme, že komunikácia nekončí bodom predaja. Aj referencia, spätná väzba zákazníka, je forma komunikácie, je odrazom skúseností dodávateľa. A veľakrát kvalitná komunikácia speje k tomu, aby bol zákazník spokojný. Čítajte viac dôvodov, prečo sme začali podnikať: Hľadáme kvalitné kontakty (1) Zákazník chce s Vami komunikovať. Ste pripravení? (2) Kedy si zákazníci radi priplatia, alebo ako nebyť najlacnejší (3) Viete, či sú zákazníci spokojní? (4) Aj malá firma môže mať dobrý marketing (5) Prečo záleží na kvalite komunikácie? (6)
01.05.20169342
Ako ste si už určite všimli, paušálne výdavky si v klasickej podobe môžete uplatniť naposledy teraz, čiže pri podávaní daňového priznania za rok 2012. Za rok 2013 už bude táto forma značne obmedzená, a to na maximálne 5 040 € za celý rok. To znamená, že ak živnostník mal hrubý príjem 15 000 €, za rok 2012 si môže uplatniť 40 % ako zníženie základu dane, t.j. 6000 €. Za rok 2013 už len spomínaných 5040 €, takže zaplatí na daní z príjmov o 182 € viac. S narastajúcim príjmom ten rozdiel na dani z príjmov bude, samozrejme, rásť. Teda podstatne väčšej časti živnostníkov sa už oplatí prejsť na účtovníctvo či daňovú evidenciu. Čo si teda najčastejšie môže bežný živnostník uplatniť ako daňovo uznateľný výdavok? výdavky na stravu - stravné lístky, toto je najbežnejší výdavok, ktorý si môže uplatniť skutočne každý živnostník. V súčasnosti je to obmedzené na 4 € /denne. Aj keď teda nebudeme zarátavať nedele a sviatky, stále to bude nejakých 1200 € ročne, o ktoré si môže každý živnostník legálne znížiť základ dane. Ak si to premietneme do usporenej dane je to 228 € ročne, čo určite nie je málo. Stravné lístky však nie sú jedinou formou uplatnenia si výdavkov na stravu. Pokiaľ platíte v hotovosti, pokojne si môžete uplatniť aj bločky za nákup potravín či obeda v reštaurácii. Určite je však jednoduchšie nakúpiť si na kvartál, prípadne dlhšie či kratšie časové obdobie, lístky a uplatniť si ich jednorazovo cez faktúru. Avšak pozor, stravné lístky treba kupovať dopredu, počas roka. Ak si napríklad nakúpite 20. decembra 300 lístkov, daňová kontrola vám uzná max. 10, zvyšok si uplatníte ako daňový výdavok v nasledujúcom roku. výdavky súvisiace s autom - bez auta sa žiaden živnostník nezaobíde. V súvislosti sním si môžete okrem samotnej ceny auta cez odpisy, resp. lízingové splátky, uplatniť v podstate všetky výdavky súvisiace s jeho prevádzkou. To sú v prvom rade najmä pohonné látky (PHL), kde je niekoľko foriem uplatňovania si výdavkov. Najjednoduchšou z nich je uplatnenie si tzv. paušálu na PHL, čo je 80 % zo sumy bločkov, ktoré od tankovania máte. Je to určite jednoduchšie ako viesť si knihu jázd. Pri tejto forme by ste si mali poznačiť stav tachometra na začiatku a na konci roka. Tu však výdavky s autom nekončia. Samozrejme, uplatniť si môžete všetky výdavky na údržbu a servis auta vrátane povinného zmluvného poistenie či havarijnej poistky. Takto môže aj bežný živnostník ušetriť stovky až tisícky eur ročne na dani z príjmu. Jediným vašim výdavkom bude daň z motorových vozidiel, ktorá sa pohybuje podľa kubatúry motora vozidla najčastejšie od cca 100 po 200 €. Úspora na daní z príjmov bude ale rozhodne vyššia, nehovoriac o tom, ak auto aj splácate či odpisujete. Vtom prípade ide naozaj o tisícky eur ušetrených ročne na daní z príjmu. kancelárske potreby, kancelárska technika - pri svojej práci potrebuje každý živnostník viesť si nejaké záznamy, rôzne evidencie, e-mailovú komunikáciu s klientelou a podobne, a to určite aj vtedy, ak časť ekonomickej agendy zverí odborníkovi. Tu si môžete uplatniť všetko od papiera, obalov, atramentu do tlačiarne, cez samotnú tlačiareň až po počítač, notebook, a podobné zariadenia, ktoré používa v dnešnej dobe už takmer každý živnostník pri svojej práci. Rovnako aj kancelársky nábytok, bez ohľadu na to či pracujete z domu alebo máte kanceláriu, prevádzkareň. telefón, internet - samozrejme, aj výdavky na telefonovanie a pripojenie na internet sú u živnostníka výdavok ovplyvňujúci základ dane. reklama a propagácia - výdavky súvisiace s propagáciou vašej podnikateľskej činnosti sú taktiež výdavkami ovplyvňujúcimi základ dane. Bez ohľadu na to, o akú formu reklamy ide (v novinách, na internete, reklamná tabuľa,...) vzdelávanie - či už si kúpite nejakú odbornú literatúru súvisiacu spredmetom vášho podnikania, alebo absolvujete kurz či školenie, všetky tieto výdavky vám znižujú základ dane zpríjmov, bezpečnosť a ochrana zdravia pri práci - akékoľvek výdavky súvisiace s bezpečnosťou a ochranou zdravia pri práci sú pre Vás daňovým výdavkom. mzdy - ak máte zamestnancov mzdy sú pre vás, pravdaže, tiež výdavkom ovplyvňujúcim základ dane. Toto sú asi najčastejšie daňové výdavky u bežného živnostníka. Všetky ďalšie sú špecifické pre konkrétnu oblasť, v ktorej podnikáte. Napríklad, ak niečo vyrábate, bude to všetok materiál potrebný k výrobe vašich produktov, resp. aj všetky stroje a zariadenia potrebné k výrobe. Podľa zákona o dani z príjmov je daňovým výdavkom každý výdavok, ktorý je vynaložený na dosiahnutie, zabezpečenie a udržanie zdaniteľných príjmov (podmienka vecnosti čo znamená, že musí súvisieť s predmetom podnikania daňovníka). Bc. Jaroslav Čačko EKONOMICKÉ SLUŽBY
10.02.20137372
Daňové priznania k dani z príjmov FO za rok 2012 II.
Ľubomíra…
Okrem daňového priznania k dani z príjmov fyzických osôb typu A, existuje aj daňové priznanie k dani z príjmov fyzickej osoby typ B. Toto priznanie vypĺňate len, ak ste mali príjmy z rôznych zdrojov, ktoré sú predmetom dane z príjmov FO podľa § 5 až § 8 zákona §5 - príjmy zo závislej činnosti §6 – príjmy z podnikania, z inej samostatne zárobkovej činnosti a z prenájmu §7 – príjmy z kapitálového majetku §8 – ostatné príjmy a nie sú oslobodené od dane. Ak ste napríklad zamestnancom a máte ešte príjmy napr. z prenájmu, automaticky podávate daňové priznanie k dani z príjmov - formulár typu B. Niektoré príjmy sú však od dane z príjmu oslobodené: - z predaja zdedenej nehnuteľnosti, ak uplynie aspoň päť rokov odo dňa nadobudnutia tejto nehnuteľnosti do vlastníctva. Musí ísť o dedenie v priamom rade alebo niektorým z manželov. - dávky, podpory a služby z verejného zdravotného poistenia, individuálneho zdravotného poistenia, sociálneho poistenia, nemocenského zabezpečenia a úrazového zabezpečenia, dôchodky zo starobného dôchodkového sporenia vrátane plnenia z tohto sporenia podľa osobitného predpisu a plnenia z povinného zahraničného poistenia rovnakého druhu, - dávka a príspevky na zabezpečenie základných životných podmienok a riešenie hmotnej núdze, sociálne služby, peňažné príspevky na kompenzáciu sociálnych dôsledkov ťažkého zdravotného postihnutia, štátne sociálne dávky, - plnenia z poistenia osôb okrem plnenia z poistenia pre prípad dožitia určitého veku alebo doplnkového dôchodkového sporenia, - štipendiá poskytované z prostriedkov štátneho rozpočtu alebo poskytované vysokými školami a obdobné plnenia poskytované zo zahraničia, - a ďalšie podľa zákona o dani z príjmov. Nakoniec niektoré dôležité čísla: Daňová sadzba pre rok 2012 je 19%. Ročná nezdaniteľná časť základu dane z príjmov v roku 2012 (pri príjmoch najviac 18 983 €): 3 644,74€ Daňový bonus v roku 2012 (do 30.06.2012): 20,51 € (mesačne) Daňový bonus v roku 2012 (do 01.07.2012): 21,03€ (mesačne) Výdavky percentom z príjmov: - 40 % ( u daňovníkov s príjmami z podnikania, z inej samostatnej zárobkovej činnosti z prenájmu - § 6 ods.10) - 25 % ( u daňovníka s príjmami z príležitostnej poľnohospodárskej výroby, lesného a vodného hospodárstva - § 8 ods.9) Limit príjmov oslobodených od dane podľa § 9 ods. 1 písm. g (napr. príjmy z prenájmu, z príležitostných činností atď.): 500 € Daň sa nevyrubí a nie je potrebné ju zaplatiť, ak nedosiahne sumu 16,60 eura. Daň sa neplatí, ak daň na úhradu vypočítaná v daňovom priznaní nepresiahne sumu 3,32 eura. Daňové priznania sa podľa informácií zverejnených Finančným riaditeľstvom SR musia podať do utorka 2. apríla 2013. Podáva sa na tlačive, ktoré určí Daňové riaditeľstvo. Správcovi dane ho môžete doručiť osobne, poštou alebo elektronickými prostriedkami. autorka článku: účtovníčka Ing. Meszárošová Spoločnosť Ekorex trade ponúka komplexné spracovanie jednoduchého a podvojného účtovníctva, spracovanie miezd, vrátane personalistiky, jednorázové spracovanie daňového priznania k dani z príjmu, ekonomické, účtovné a daňové poradenstvo a individuálne doučovanie účtovníctva podľa potrieb klienta. Oslovte ich s vašou požiadavkou
06.02.20139512
Daňové priznania k dani z príjmov FO za rok 2012 I.
A opäť ako na začiatku každého roku, prišiel čas podať daňové priznanie za minulý rok. Okrem živnostníkov, o ktorých sme hovorili v predchádzajúcom článku, zo zákona vyplýva povinnosť vyplniť daňové priznanie aj fyzickým osobám (FO). Prvým vašim krokom daňovníka by malo byť zamyslenie sa, kde ste v minulom roku pracovali a koľko ste zarobili. Ak je vaša výsledná suma vyššia ako 1822,37 €, ste povinný podať daňové priznanie. Ak ste však túto sumu, za príjmy zo závislej činnosti, nepresiahli, nemusíte sa touto povinnosťou viac zaoberať, ani v prípade, ak ste nepožiadali o vykonanie ročného zúčtovania. Svoje daňové priznanie si nemusíte vypĺňať vždy sami. Ak ste boli zamestnaný len u jedného zamestnávateľa po celý rok 2012, túto povinnosť za neho musí urobiť zamestnávateľ. Ale nesmiete ho o to zabudnúť písomne požiadať do 15. februára 2013. Ak ste však počas roka vystriedali viacero zamestnaní, musíte si podať daňové priznanie k dani z príjmov fyzických osôb typu A s potvrdeniami o zárobku a zrazených preddavkoch na daň od všetkých minuloročných zamestnávateľov. Toto daňové priznanie podávate tiež, ak vám zamestnávateľ nevykonával ročné zúčtovanie. Do daňového tlačiva nakoniec uvediete len výsledné údaje. Musíte si spočítať, aký bol váš celkový minuloročný príjem od všetkých zamestnávateľov a koľko vám spolu strhli na daniach či odvodoch. Nezabudnite ešte na to, že: Ak ste penzista, zapíšete tam aj výšku celoročného dôchodku. Ak si chcete uplatniť daňový bonus na deti, musíte tam zapísať mená a rodné čísla všetkých svojich detí. Ak ste pracovali v cudzine, tiež podávate daňové priznanie typu A. Je potrebné zdôrazniť, že aj v prípade, že nemáte povinnosť podávať daňové priznanie, môžete ho podať dobrovoľne. Napríklad, študenti, ktorí na určitú dobu, resp. príležitostne uzatvorili napr. dohody o prácach vykonávaných mimo pracovného pomeru, ale nepodpísali vyhlásenie, takže si včas neuplatnili nezdaniteľnú časť základu dane na daňovníka vznikne im preplatok na dani. Dodatočne si ju môžu uplatniť buď v žiadosti o vykonanie ročného zúčtovania, alebo v podanom daňovom priznaní. O daňovom priznaní k dani z príjmov fyzických osôb typu B sa dozviete v nasledujúcom článku. autorka článku: účtovníčka Ing. Meszárošová Spoločnosť Ekorex trade ponúka komplexné spracovanie jednoduchého a podvojného účtovníctva, spracovanie miezd, vrátane personalistiky, jednorázové spracovanie daňového priznania k dani z príjmu, ekonomické, účtovné a daňové poradenstvo a individuálne doučovanie účtovníctva podľa potrieb klienta. Oslovte ich s vašou požiadavkou.
06.02.201310421
Málokto vie, že predchodcami dnešných vizitiek boli tzv. visiting cards (navštívenky), ktoré sa používali už v 15. storočí v Číne. Odosielali ich sluhovia aristokratov do domov hostiteľov ako znak toho, že ich majú očakávať. V 17. storočí sa dostali aj do Európy, kde ich postupne začala využívať aristokracia a majetnejší obchodníci. V tej dobe však obchodníci často krát nemali stálu prevádzku, a tak vizitka slúžila nielen ako reklama, ale dávala informáciu jej držiteľovi o tom, kde sa obchodník najčastejšie zdržiava. Vizitky sa v tom čase vyznačovali krásnymi ornamentmi a jedinečnými erbmi aristokratov. Boli to malé umelecké diela, ktorými sa ich držiteľ mohol pýšiť. S príchodom farebnej tlače sa rozšírili aj kreatívne možnosti tvorby vizitiek. Začali ich používať podnikatelia a súkromné osoby po celom svete a dnes sú vizitky dostupné pre každého. Prečo na vizitkách záleží? Aj Vy chcete spraviť dobrý dojem na pracovnom pohovore a predať sa? Podobne je to aj v prípade vizitiek, kde nepropagujete len svoju firmu. Je na nej vaše meno, takže dobrou vizitkou predávate aj samého seba. Dajte si preto poradiť pri ich výrobe odborníkmi z praxe. My sme si pri ich výrobe nechali poradiť firmou D-D, ktorá má bohaté skúsenosti v oblasti tlači rôznych propagačných materiálov. Veľmi dobré skúsenosti máme aj s tlačiarňou Weldprint, ktorá vie ponúknuť za rozumnú cenu kvalitný grafický výstup, s ktorým budete určite spokojný. Chcem vlastnú vizitku. Ako nato? Pred tým, ako si vytvoríte návrh vizitky a vyberiete si firmu, ktorá Vám vizitky vyrobí a vytlačí, je dobré inšpirovať sa kreatívnymi návrhmi pod článkom alebo na internete. Máte na výber rôzne druhy papiera – lesklý, matný, s vyššou gramážou, nižšou a podobne. Od typu papiera sa, samozrejme, odvíja aj cena výslednej vizitky. Vyberte si ten papier, na ktorom najlepšie vynikne text a samotná potlač. Na vizitky môžete aplikovať aj výrezy alebo použiť rôzne materiály na ich výrobu – plast, drevo a pod. Tlačiarne a grafické štúdia ponúkajú aj vopred pripravené šablóny, ktoré však nemusia spĺňať vaše požiadavky. Môžete preto využiť služby grafického štúdia a požiadať o vytvorenie vlastného dizajnu alebo si rovno priniesť Váš vlastný grafický návrh. Pri tvorbe vizitky sa držte známeho pravidla, že menej je niekedy viac. Výhody vizitky Po podaní ruky a nadviazaní prvého kontaktu so zákazníkom je podanie vizitky ďalším krokom k úspešnému uzatvoreniu obchodu. Hlavnými výhodami vizitky sú: - nenásilná forma propagácie, - efektívny a veľmi lacný marketingový nástroj, - zákazníkovi vizitka zostane a môže sa k nej kedykoľvek vrátiť (na rozdiel od iných foriem reklamy), - kvalitnú vizitku si zákazník zapamätá, - zákazníkovi dáva všetky potrebné informácie na nadviazanie kontaktu s Vami, - s kreatívne riešenou vizitkou sa zákazník pochváli známym a bude si ju spájať s Vami/firmou. Pri písaní článku sme nezabudli aj na začínajúcich a malých podnikateľov, ktorých rozpočet je obmedzený. Všetkým podnikateľom a živnostníkom ponúkame štartovací balíček v podnikaní zdarma, ktorý zahŕňa: vytvorenie profilu na našej stránke, pozvanie vašich zákazníkov, ktorí vás pochvália, pretože práve referencie spokojných zákazníkov predávajú najlepšie. Vaše pekné realizácie a produkty radi uverejníme aj na našej facebookovej stránke, Twitteri alebo Pintereste. Keby sa Vám málilo, tak Vám ponúkame zadarmo 50 ks vizitiek vytlačených na kvalitnom papieri, kde si môžete doplniť svoje kontaktné informácie. Napíšte nám na info@zariadim.sk vaše kontaktné údaje a my Vám vizitky pošleme poštou. Máte už svoju vizitku? Pochváľte sa v diskusii pod článkom a pošlite nám fotku vašej vizitky na Facebookovu stránku zariadim.sk
02.02.20138016
Ľudia chcú pri návšteve vášho webu vidieť v čom ste dobrí a čo si o vašej práci myslia ostatní. Práve referencie častokrát rozhodujú o tom, či zákazník nakoniec nakúpi u vás, alebo prejde "o klik ďalej" ku konkurencii. Ukážte všetkým výsledky svojej práce na vašej webstránke a presvedčte ich o svojich kvalitách! Prinášame vám tip, ako si svoje referencie na zariadim.sk môžete pridať na web prostredníctvom jednoduchého nástroja - widgetov. Pozrite sa ako vyzerá náš widget na stánke TeploZima.sk: Koľko ľudí uvidí vaše referencie? Internetové referencie dnes hýbu svetom obchodu. Ich výhodou je, že ich môžete zdieľať aj opakovane a na rôznych miestach. Všetky referencie na zariadim.sk sa zobrazujú vo vašom profile, ako aj v zozname referencií. Okrem toho je každá referencia samostatná internetová stránka a môžete ju použiť na vlastnú propagáciu, napr. zdieľaním na sociálnych sieťach. Takáto referencia je vašou reklamou a priamo z nej vás môže záujemca okamžite kontaktovať. Teraz máte možnosť umiestniť si svoje referencie priamo na vašu web stránku. Pochváľte sa svojimi referenciami! Takmer každý dodávateľ má dnes na internete vlastnú stránku, kam umiestňuje svoje písomné alebo fotografické referencie. Teraz je tu možnosť pridať si na svoj web widgety, t.j. skutočné hodnotenia overených zákazníkov s preklikom na váš profil a ostatné referencie. Podrobný návod, ako si vygenerujete vlastný widget na vašu webstránku nájdete v našom manuáli. Ukážky widgetov našich klientov si môžete pozrieť TU.
09.05.201712414
Aké referencie k vám privedú najviac zákazníkov?
Aký je rozdiel medzi ústnymi, písomnými a internetovými referenciami? Ktoré z nich majú najväčší dosah a dôveryhodnosť? Ktoré vám prinesú najviac reálnych zákazníkov? Odpovede na tieto otázky sa vám pokúsime priniesť v našom ďalšom článku a videu. Pri našej práci sa často stretávame s reakciou dodávateľov: "Ja žiadnu reklamu nepotrebujem, poznajú ma všetci a moje referencie sa šíria samy medzi zákazníkmi ." Netreba však zabúdať na to, že trh sa neustále mení. To, čo bolo účinné pred pár rokmi, dnes už nemusí mať rovnaký dosah. Väčšina komunikácie sa presunula na internet. Ľudia čoraz viac času trávia na mobiloch, tabletoch a sociálnych sieťach. A vy ako dodávateľ potrebujete dostať informácie o vás presne tam, kde zákazníci trávia svoj čas - na internet. Každý si pred nákupom rád vypočuje názor niekoho iného. Ale ľudia sa dnes častejšie sťahujú a cestujú na väčšie vzdialenosti. Na rozdiel od minulosti, kedy sme sa pred nákupom radili v kruhu príbuzných a známych, dnes zamierime najprv na internet a potom svoj názor diskutujeme v kruhu najbližších. Ústne referencie a odporúčania rodiny a známych majú vysokú mieru dôveryhodnosti. Mnohokrát sa však stáva, že predtým ako zákazník osloví svojich známych, má už za sebou predbežný prieskum na internete. Internet má tú vlastnosť, že nás zásobuje odpoveďami na každú otázku, a pomedzi zážitky a skúsenosti sa k nám nenápadne dsostáva aj reklama. Ústne referencie síce majú najväčšiu váhu, zároveň však aj najmenší dosah. Preto vznikli referencie písomné - jedna takáto referencia môže osloviť desiatky zákazníkov. Mnoho klientov ich používa na svojich webových stránkach za účelom dotvárania názorov, nie sú však zdrojom nových návštev. Zákazníci dávajú prednosť objektívnejším a nezávislým hodnoteniam. Internetová referencia je vlastne písomná referencia doplnená o fotografiu a popis, ktorá sa sama šíri internetom. Vďaka takejto referencii sa o vašej práci môžu dozvedieť stovky až tisícky zákazníkov. Aj keď vám každá návšteva nezaručí priamy nákup, ľudia sa o vás dozvedia a začnú sa o vašu prácu zaujímať. A možno neskôr, keď budú vyhľadávať na internete službu ako je tá vaša, spomenú si práve na vás. Každá referencia na zariadim.sk je nová internetová stránka, po umiestnení na Facebook sa stáva predmetom zdieľaní, diskusií a magnetom pre ďalšie návštevy. Naviac sa po rozkliknutí referencie zákazník dostane priamo na našu stránku, kde má možnosť vás v prípade záujmu priamo kontaktovať. Prečítajte si predchádzajúci článok o tom, ako získať pozitívnu referenciu od zákazníkov.
22.02.20172974
Uvažovali ste niekedy nad tým, či je možné ovplyvniť, aké odporúčania dostanete od vašich zákazníkov? Dobrá správa znie - áno je možné to ovplyvniť! Ak chcete vedieť viac, pozrite si naše ďalšie video. Je možné ovplyvniť to, čo zákazník o vás povie? Najväčší podiel na tom, čo o vás zákazníci povedia má subjektívna spokojnosť. A každý dobrý obchodník vie, že to je niečo, čo sa dá do určitej miery ovplyvniť. Pred predajom, počas poskytovania služby, ale aj po ukončení realizácie môžeme správnymi technikami ovplyvniť spokojnosť zákazníka. A ak sa bude zákazník vďaka vám cítiť dobre a spokojne, rád vás odporučí ďalej. Ako získate od zákazníka referenciu? Pri tejto otázke je dôležité správne motivovať zákazníka k tomu aby vás ohodnotil, a tiež je doležitý čas, ktorý mu hodnotenie zaberie. Vo väčšine prípadov platí, že čím dlhšie a komplikovanejšie hodnotenie požadujete, tým menšiu úspešnoť dosiahnete. Vyplnenie referencie na našom portáli zaberie zákazníkovi asi 30 sekúnd. Svoju spokojnosť vyjadrí hviezdičkami v štyroch bodoch, prípadne pridá krátky popis. O všetko ostatné ako popis zákazky a fotografie sa postaráte vy. Veľa klientov sa obáva otravovania zákazníkov so žiadosťou o referenciu. Ak je však niekto spokojný s našimi službami a vytvoríme si s ním dobrý vzťah, žiadosť o hodnotenie nebude považovať za otravovanie. Naopak, veľmi rád vám poskytne referenciu a bude rád, že sa o neho zaujímate aj po ukončení zákazky. Nemusí pri tom zverejniť žiadne osobné údaje. Pozvánka na referenciu Ak ste klientom zariadim.sk, môžete zákazníkom poslať e-mailovú alebo sms pozvánku na referenciu, a to aj opakovane. Návratnosť takýchto pozvánok je 5 - 50%. Oveľa väčšiu mieru odozvy - až 90% má telefonická pozvánka na hodnotenie, ktorú pre vás zabezpečíme. Okrem toho, pri telefonickom kontakte dokážeme viac ovplyvniť to, čo zákazník povie. Takéto referencie bývajú často obsažnejšie a často aj pozitívnejšie. Výhodou internetu je, že vaše referencie dnes môžu vidieť tisícky zákazníkov. Našim spoločným cieľom je získať efektívne čo najviac referencií a ukázať ich čo najviac zákazníkom na internete za čo najnižšiu cenu. Prečítajte si predchádzajúci článok: Ako tvoriť nadpisy, ktoré nadchnú
11.01.20177314
Zamýšľali ste sa niekedy nad tým ako vyťažiť zo svojej referencie čo najviac? Ako ju spracovať tak, aby sa šírila internetovým svetom a prinášala čo najviac kliknutí a prezretí? Že nie? Tak to ste na správnej adrese, pretože my sa venujeme práci s referenciami už päť rokov a návod ako ich vyšperkovať tak, aby mali čo najväčšiu šancu zaujať potenciálnych zákazníkov vám ponúkame v tomto videu. Tvorba nadpisu referencie spadá pod kompetencie dodávateľa. Referencie sú váš marketing a teda dbajte na to, aby titulok bol zaujímavý a obsažný. Zároveň by nemal byť príliš dlhý, no mal by obsahovať benefit, ktorý práve vy prinášate svojou službou či výrobkom zákazníkovi. Nadpis musí prezradiť všetko podstatné, no zároveň vyvolať pocit tajomna. Máte len pár slov a nimi sa musíte odlíšiť, zaujať a motivovať čitateľa, aby siahol po vašom článku, alebo produkte. Ako to urobiť? Čo delí úspešné názvy nadpis od tých, ktoré si ani nevšimneme? nebojte sa v nadpisoch experimentovať nadpis môžete pokojne tvoriť aj formou otázky zapojte pikantné, či kontroverzné slová pokúste sa vzbudiť pocity a emócie používajte číslovky nezabudnite na používanie kľúčových slov skontrolujte ako nadpis vyzerá na rôznych zariadeniach Nezabudnite, že spolu tvoríme komunitu ľudí, ktorí sa snažia, aby ich práca nezostala neviditeľná, ale zvýraznila sa na internete. Vyskúšajte si ako to funguje! Prečítajte si úvodný článok a zistite ČO K VÁM PRIVEDIE NOVÝCH ZÁKAZNÍKOV
05.01.20173188
Hľadáte nových zákazníkov a rozmýšľate, čo ich k vám privedie? Chceli by ste dosiahnuť to, aby ľudia sami začali vyhľadávať vaše služby? Odlíšte sa od konkurencie a ponúknite im niečo iné ako ostatní. Zákazníci hľadajú niekoho, kto vyrieši ich problém a komu môžu dôverovať. A čo z vás urobí dôveryhodných dodávateľov? Predsa odporúčanie vášho skutočného spokojného zákazníka! Vedeli ste, že...? až 70% zákazníkov hľadá tovar alebo službu na internete? 72% zákazníkov pri výbere dôveruje online referenciám 60% zákazníkov dokonca aktívne vyhľadáva referencie na internete 44% nákupných rozhodnutí ovplyvňujú odporúčania na Facebooku každé jedno zdieľanie vám môže priniesť až 100 nových zákazníkov Pozrite si naše prvé video a zistíte aké jednoduché, a zároveň účinné je vytváranie vlastných internetových referencií. VAŠI ZÁKAZNÍCI SÚ NA INTERNETE. ČO TAM O VÁS NÁJDU? Doba sa zmenila a internet sa stal súčasťou nášho každodenného života. Žijme on-line, nakupujeme v e-shopoch a aj časť osobnej komunikácie sa preniesla do virtuálneho sveta. Nech už sa zaoberáte ako dodávateľ čímkoľvek, väčšina vašich zákazníkov je na internete. Ľudia medzi sebou zdieľajú svoje skúsenosti a príbehy, ale aj spokojnosť či nespokojnosť s tovarom a službami. A práve o tom sú internetové referencie. Skutočné zážitky a odporúčania, ktoré sa cez internet a sociálne siete môžu dostať ku stovkám ďalších zákazníkov! V dnešnom svete existuje viac ako miliarda internetových stránok a každý deň pribúdajú tisíce ďalších. S veľkosťou internetu rastú aj požiadavky jeho užívateľov. Zákazníci navštívia v priemere až desať predajcov, kým sa rozhodnú nakúpiť. Väčšinou sa rozhodujú podľa množstva relevantných informácií, ktoré o vás nájdu. Nezáleží na tom, či máte vlastnú stránku, záleží na tom, aby nakúpili práve u vás. So systémom našich internetových referencií si vytvoríte desiatky podstránok, z ktorých vás zákazníci budú môcť priamo kontaktovať. Čo by ste mali mať, aby sa zákazník rozhodol nakúpiť práve u vás? inšpirujte ho ukážte mu riešenie problému získajte si jeho dôveru K tomu vám pomôžu ukážky vašich prác a referencie vašich spokojných zákazníkov. Neponúkame vám prvé miesto vo vyhľadávaní, ani zázračné zárobky za pár dní. Ponúkame vám to, že zákazníci začnú o vás rozprávať na internete a sociálnych sieťach a budú vedieť kde vás môžu nájsť. Vyskúšajte si ako to funguje! V ďalšom článku sa dozviete TAJOMSTVO PÚTAVÝCH NADPISOV
01.12.20163268
Overené referencie znamenajú vždy nových klientov. Rozhovor s firmou Rolkom.
Patrik Župánek zo spoločnosti Rolkom už dvadsať rokov podniká v oblasti vstavaných skríň. Kvalitnou prácou a profesionálnym prístupom si získal mnohých zákazníkov. Jeho podnikanie sa rozvíja aj vďaka tomu, že objavil silu referencií, ktoré mu prinášajú stále nových zákazníkov a starí zákazníci sa radi vracajú. Prečo sú referencie dôležité a ako ich získavať ľahko a jednoducho prezradil v rozhovore. Pán Župánek, kedy ste objavili, že referencie sú pre podnikanie nesmierne dôležité? Na začiatku som to nevedel. Išlo o skúsenosť. Snažili sme sa však presadiť štýlom, že necháme na ľudí, aby povedali o nás, ako sú spokojní. Pretože každý chce počuť názor na prácu nezaujatého človeka nie predajcu. Po pol roku sme zistili, že klient samotný má málo času, aby nám svoju skúsenosť podrobne opísal, pridal fotografie, a zanechal peknú referenciu. Dnes posielame preto predvyplnenú referenciu nášmu klientovi, kde ju môže ohodnotiť, alebo pridať komentár. Možno za pol roka, alebo za rok zavolá a objedná si ďalšie služby aj to je pre nás referencia. Ako ľudia reagujú keď ich požiadate o referenciu? Je to o prístupe. Klienta nikdy netlačíme. Ide o kvalitnú prácu, dobré vystupovanie, radu človeku. Keď k nám príde klient, nerozumie sa oblasti a keď mu chcem kvalifikovane poradiť, strávim s ním hodinu až dve. Preto si klientov objednávame a vieme posúdiť, koľko času mu vieme venovať, aby dostal kvalifikované informácie, aby neodchádzal ako laik, ale profesionál. Vtedy sa vytvorí omnoho hlbší vzťah a človek vás rád pochváli ak je spokojný. Najmä, ak mu ušetríte čas. Mnohí sa boja požiadať ľudí o referenciu, ako to robíte vy? Začali sme spolupráci s portálom zlateruky.sk, kde sa nám podarilo zaradiť našich skoro 500 realizovaných projektov, ale dnes pracujeme hlavne s portálom zariadim.sk, ktorý je asi najsilnejší, čo sa referencií týka a sú zoradené nesmierne prehľadne. Využívam možnosť spraviť opis zákazky, pridať fotografie. Klientovi už príde na jeho e-mail na ohodnotenie. Zistili sme, že takýto spôsob nesmierne zvyšuje efektivitu získavania referencie. Klienta nikdy netlačíme, je to na jeho dobrom rozhodnutí. Ako sa vám darí v takomto získavaní referencií? Vďaka tomuto novému spôsobu je úspešnosť hodnotenia klientov na úrovni 50 – 70%. To pritom pomáha aj ďalším ľudom v rozhodovaní. Je to základom, aby nový klient presne vedel s kým má dočinenia. Bez toho sa dokáže mnoho ľudí stále popáliť, čo sa týka remeselníkov. Hodnoverná referencia má naozaj prínos pre zákazníkov. Na portáli zariadim.sk preto vidieť, ktoré referencie ohodnotil a okomentoval sám klient. Nehrozí teda len klasická reklama ako poznáme z pekných stránok firiem, kde často nie sú ani reálne realizácie, ale pekné fotky. Stalo sa že na základe referencií prišli nové zákazky? Samozrejme, dokonca zo zahraničia. Mali sme mnoho ohlasov od ľudí, ktorí si podrobne naštudovali naše referencie a na základe nich chceli zhotoviť rovnaké, alebo podobné projekty. Dnes sme získali spolu vyše 500 referencií. Viac ako 50% máme aj ohodnotené priamo zákazníkmi. Mnoho ľudí sa bojí zlých referencií, ako ste sa s nimi vyrovnali? Samozrejme nie každému dokáže remeselník vyhovieť. Sú ľudia, ktorí chcú vyvolávať konflikty. Základom je však prístup k zákazníkovi a kvalita práce. Ak sú na špičkovej úrovni, zlé referencie prakticky nehrozia. Navyše pred kúpou by si zákazníci mali určite preklepnúť firmu, s ktorou bude spolupracovať. V tomto ohľade sú referencie kľúčové. Vďaka nim získa prehľad. No a samozrejme firma môže za referenciu klientov motivovať ďalšou zľavou pre známych a podobne. Referencie sú pre nás tou najlepšou nezávislou reklamou. Pre viac informácií, o procese získavania referencií, zákazníci tiež čítajú: Menej reklamy, viac zákaziek, naozaj sa to dá? Foto: Rolkom, zariadim.sk .storka_nadpis{ font-size:16px; text-decoration:none; color:black; line-height:1.5em; display:block; clear:both; margin:15px 0px 15px 0px; font-weight:bold; } .storka_odstavec { font-size: 13px; line-height: 1.5em; color:#464646; } .storka_odstavec_blok { font-size: 13px; line-height: 1.5em; text-align:justify; color:#464646; }
30.04.20146157
MReply v Služby pre firmu
28.03.20172190
od MReply v Služby pre firmu
24.03.20172973
23.01.20172846
Nenechajte zákazníka odísť bez toho, aby sa…
17.01.20177043
12.05.20172490
14.02.20173400
09.02.20173070
06.02.20173156
03.02.201710297
18.08.20153473
02.09.20157336
17.08.20155540
05.10.201737187
27.10.201522126
17.03.201718876
07.09.201545983
28.11.201245872
18.05.201576050
14.09.201616070

References: § 5
 § 8
 §5
 §6
 §7
 §8
 § 6
 § 8
 § 9